Diari Oficial de la Generalitat Valenciana


Sumari del DOGV 9331, del 04-05-2022 (2022/3637)

RESOLUCIÓ de 22 d'abril de 2022, del director general de Política Lingüística i Gestió del Multilingüisme, per a la concessió de subvencions per a la traducció literària multilingüe realitzada per editorials per al foment del multilingüisme per a l'exercici pressupostari de 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9331

Data del DOGV
:   04-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3637


Data del document
:   22-04-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 22 d'abril de 2022, del director general de Política Lingüística i Gestió del Multilingüisme, per a la concessió de subvencions per a la traducció literària multilingüe realitzada per editorials per al foment del multilingüisme per a l'exercici pressupostari de 2022. [2022/3637]  
Per l'Ordre 77/2016, de 2 de desembre, de la Conselleria d'Educació, Investigació, Cultura i Esport, s'aproven les bases reguladores per a la concessió de subvencions per al foment de la traducció literària multilingüe.  
Per Resolució de 14 de febrer de 2022, del conseller d'Educació, Cultura i Esport, han estat convocades les subvencions per a la traducció literària multilingüe realitzada per editorials per al foment del multilingüisme per a l'exercici pressupostari de 2022 (DOGV 9284, 23 de febrer 2022).  
Vista l'acta de la comissió tècnica en què es concreta el resultat de l'avaluació de les sol·licituds presentades, després de ser estudiades i avaluades per la comissió tècnica, constituïda i reunida el dia 12 d'abril de 2022 a aquest efecte.  
Vist l'informe de l'òrgan instructor en què consta que de la informació que es troba en el seu poder es desprén que els beneficiaris compleixen tots els requisits necessaris per a accedir-hi.  
Vista la proposta de l'òrgan instructor, d'acord amb l'informe de la comissió tècnica avaluadora de les sol·licituds, que s'indica en el resolc sisé de la resolució de convocatòria i l'article 13 de l'Ordre 77/2017, de 2 de desembre, per la qual s'aproven les bases reguladores per a la concessió de subvencions per al foment de la traducció literària multilingüe, i fent ús de la delegació del conseller d'Educació, Cultura i Esport expressada en el resolc dotze de la resolució de la convocatòria, resolc:  
  
  
Primer  
Concedir les subvencions proposades a les entitats que s'indiquen en l'annex I i assignar a cada una la quantitat que s'hi especifica per un import total de 98.393,40 euros, a càrrec de la línia S3168000 de l'aplicació pressupostària 98.14.57.733.47.6, del pressupost de la Generalitat per a 2022.  
  
Segon  
Denegar la subvenció a l'entitat que s'indica en l'annex II pel motiu que s'hi especifica.  
  
Tercer  
Les entitats beneficiàries han de complir amb el que estableixen els articles 14 i 15 de les bases sobre les obligacions i el reintegrament de la subvenció i l'article huité de la convocatòria sobre la justificació.  
  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, aquest acte, que esgota la via administrativa, podrà ser objecte de recurs potestativament en reposició o directament d'un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant del conseller d'Educació, Cultura i Esport, en el termini d'un mes des de l'endemà de la publicació en el Diari Oficial de la Generalitat Valenciana.  
  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
  
València, 22 d'abril de 2022.- El director general de Política Lingüística i Gestió del Multilingüisme: Rubén Trenzano Juan.